Üks parv parte lendas üle meie maja. Lendasid ja prääksusid. Prääksusid ja lendasid. Imestasin et miks nad küll energiat häälitsemise peale raiskavad. Vaikselt lennata oleks ju palju kergem. Eks proovige ise joosta ja samal ajal veel auu-auu hüüda. Vaevalt  jõudsin seda küsida, kui eraldus üks part ja suundus parvest hoopis teisele poole. Mõnisada meetrit eemal lendas üks teine parv. Sellest teisest parvest lendas üks teine part sellele esimesele vastu. Kokkusaanuna tiirutasid ja miilustasid nad nii et oli kohe aru saada. Need kaks on üle tüki aja teineteist taasleidnud. ... Ah selle jaoks nad siis prääksuvadki.